Pasiënte mag toilet by die Frere-hospitaal in Oos-Londen net drie keer per dag gebruik | SA-News.com
Volgens Cowley het die hospitaal se uitvoerende hoof op Joya se inskrywing gereageer deur te sê die bestuurders het die toilet-tye ingebring om op ’n roetinebasis te kan omsien na pasiënte wat bystand benodig. Dit is glo gedoen weens die hoë werklading van die verpleegsters omdat daar te min personeellede is.
“Wanneer personeeltekorte in ons hospitale en klinieke die waardigheid van pasiënte aantas, moet die departement van gesondheid onmiddellik optree om die situasie reg te stel,” sê Cowley.
Ondanks die afgelope maande se onthullings van wydverspreide tekortkomings, het die departement van gesondheid steeds geen stappe gedoen om vakante poste te vul nie, sê Cowley.
Lwandile Sicwetsha, woordvoerder vir Helen Sauls-August, LUR vir gesondheid, sê egter die tekort aan personeel het niks te doen met dié pasiënte se klagtes nie.
“Ons het die hospitaalbestuurders gevra om ondersoek in te stel na die betrokke verpleegsters omdat pasiënte gesê het hulle ervaar net tydens dagskof probleme,” sê Sicwetsha.
Hy sê die LUR het opdrag gegee dat die situasie reggestel word.
“Die kwessie van vakante poste wat gevul moet word, het finansiële implikasies en die departement werk met die finansiële hulpbronne tot sy beskikking.”
« Breaking News:- Beware of armed robbers posing as courier service in Pinetown
Will the NHI just be another state-owned enterprise? »